**Adóelőleg-nyilatkozat a 2020. évi a négy vagy több gyermeket nevelő anyák kedvezményéről**

**(Kérjük, olvassa el a nyilatkozat kitöltési útmutatóját!)**

**II** Az I. Blokkban szereplő magánszemély munkáltatója/ kifizetője

megnevezése: ……………………………..………………………………… adószáma: ⎕⎕⎕⎕⎕⎕⎕⎕—⎕—⎕⎕

A nyilatkozat tartalmát tudomásul vettem. A magánszemély adóelőlegét az I. Blokkban szereplő nyilatkozat figyelembevételével állapítom meg.

Kelt:…………………………………. Cégszerű aláírás ……………………………

**I.** A nyilatkozatot adó magánszemély Módosított nyilatkozat: ⎕

neve: …….………………………………………………. adóazonosító jele: ⎕⎕⎕⎕⎕⎕⎕⎕⎕⎕

**1. gyermek neve adóazonosító jele születési helye, ideje Anyja neve**

………………………….………. ⎕⎕⎕⎕⎕⎕⎕⎕⎕⎕ ………….…..……., ⎕⎕⎕⎕.⎕⎕.⎕⎕ ………………..…….…..………………………………

………………………….………. ⎕⎕⎕⎕⎕⎕⎕⎕⎕⎕ ………….…..……., ⎕⎕⎕⎕.⎕⎕.⎕⎕ …………………..….…..………………………………

………………………….………. ⎕⎕⎕⎕⎕⎕⎕⎕⎕⎕ ………….…..……., ⎕⎕⎕⎕.⎕⎕.⎕⎕ ……………………...…..………………………………

………………………….………. ⎕⎕⎕⎕⎕⎕⎕⎕⎕⎕ ………….…..……., ⎕⎕⎕⎕.⎕⎕.⎕⎕ …………………………..………………………………

………………………….………. ⎕⎕⎕⎕⎕⎕⎕⎕⎕⎕ ………….…..……., ⎕⎕⎕⎕.⎕⎕.⎕⎕ ...……………….………..………………………………

 ⎕ *Jelölje itt x-szel, ha a gyermekek felsorolását külön lapon folytatja!*

**2.** Nyilatkozom, hogy jogosult vagyok a négy vagy több gyermeket nevelő anyák kedvezményére, azt igénybe kívánom venni. ⎕

**3.** Nyilatkozom, hogy a négy vagy több gyermeket nevelő anyák kedvezményét ⎕⎕hónaptólkezdődően (erre a hónapra sem) nem kívánom igénybe venni.

Kelt: ………………………….. A nyilatkozatot tevő magánszemély aláírása: ………..………………………………

Tájékoztató

a 2020. évi négy vagy több gyermeket nevelő anyák kedvezmény adóelőleg-nyilatkozathoz

**Tisztelt Adózó!** Ha Ön igényli, hogy a munkáltatója, kifizetője az Ön törvényben meghatározott jövedelmeire tekintettel a négy vagy több gyermeket nevelő anyák kedvezményét figyelembe véve állapítsa meg az adóelőleget, akkor ezt a nyilatkozatot két példányban töltse ki és adja át munkáltatójának, kifizetőjének. Az adóelőleg-nyilatkozat nem kizárólag munkáltató számára adható, hanem olyan kifizető felé is, aki Önnek összevonás alá eső jövedelmet juttat.

A munkáltató (a kifizető) a nyilatkozatban foglaltakat az adóéven belül az átadást követő kifizetéseknél veszi figyelembe. A nyilatkozat tartalmát érintő **változás esetén Ön köteles haladéktalanul új nyilatkozatot tenni**, melyet az I. Blokk jobb felső részén erre a célra szolgáló kockában **(Módosított nyilatkozat)** kell X-szel jelölnie. Nem minősül módosított nyilatkozatnak az a nyilatkozattétel, amelyet év közben az új munkáltatónál történő elhelyezkedéskor ad a magánszemély.

A nyilatkozat egyik példányát a munkáltatónak (kifizetőnek), másik példányát pedig Önnek kell az adóbevallás elkészítéséhez szükséges bizonylatokkal együtt az elévülési időn belül, azaz 5 évig megőriznie.

***Figyelmeztetés:*** *Amennyiben Ön a nyilatkozattételkor fennálló körülmények ellenére a négy vagy több gyermeket nevelő anyák kedvezményének érvényesítését jogalap nélkül kéri, aminek következtében az adóbevallása alapján 10 ezer forintot meghaladó befizetési különbözet mutatkozik, akkor a befizetési különbözet 12 százalékát különbözeti-bírságként kell megfizetnie.*

**A kedvezmény igénybevételének feltételei**

Négy vagy több gyermeket nevelő anyának az a nő minősül, aki **vér szerinti vagy örökbefogadó szülőként** az általa nevelt gyermekre tekintettel

*a)* **családi pótlékra jogosult**, vagy

*b)* családi pótlékra már nem jogosult, de **jogosultsága legalább 12 éven keresztül fennállt**,

és az *a)* és *b)* pontban említett gyermekek száma a négy főt eléri.

A *b)* pont szerinti gyermekkel esik egy tekintet alá az a gyermek is, aki után a családi pótlékra való jogosultság a gyermek elhunyta miatt szűnt meg.

Például négy vagy több gyermeket nevelő anyának minősül az az anya, aki:

* saját háztartásában neveli a 3-6-9-12 éves gyermekeit,
* négy gyermeket szült, ebből hármat felnevelt (már felnőttek), egy kis gyermekként meghalt,
* öt gyermeket szült, a szülők elváltak, amikor a két legidősebb gyermek 16 és 14 éves volt, a három fiatalabb gyermek az anyánál maradt, a két idősebb az apához került,
* három gyermeket szült és nevel, nevelt (a legidősebb dolgozik, elköltözött otthonról, a középső egyetemista, a harmadik középiskolába jár) és korábban örökbefogadott egy 3 éves kislányt, aki 22 évesen költözött el a szülői házból.

Nem tekinthető négy vagy több gyermeket nevelő anyának például

* az a nő, aki négy gyermeket szült, de váláskor az apához került a 10 éves kislánya,
* az a nő, aki a második férjével közösen nevel négy kiskorú gyermeket, akik közül kettő a sajátja, kettő a férjéé (kivéve, ha a férje gyermekeit örökbe fogadta).

A négy vagy több gyermeket nevelő anyák kedvezménye a törvényi előírások szerint az alábbi jövedelmekre érvényesíthető:

* a bérnek minősülő és más nem önálló tevékenységből származó jövedelemre, ilyenek különösen:
* a munkaviszonyból, közfoglalkoztatási jogviszonyból származó jövedelem,
* az adóköteles társadalombiztosítási ellátás (például: táppénz, csecsemőgondozási díj, gyermekgondozási díj),
* a szociális igazgatásról és szociális ellátásokról szóló törvény alapján folyósított adóköteles ellátások,
* a foglalkoztatás elősegítéséről és a munkanélküliek ellátásáról szóló törvény alapján folyósított álláskeresési járadék, álláskeresési segély, kereset-kiegészítés és keresetpótló juttatás,
* a Magyar Honvédségnél tartalékos katonai szolgálatot teljesítő magánszemély e jogviszonyból származó jövedelme;
* ez előzőekben meghatározott jövedelmet pótló kártérítés (keresetpótló járadék),
* a nevelőszülői foglalkoztatási jogviszonyban végzett tevékenység díjazása,
* a munkaviszony megszűnésével összefüggésben törvényben meghatározott mértékben kifizetett végkielégítés (a végkielégítés törvényben meghatározott mértéket meghaladó része nem képezi a kedvezmény alapját),
* a társas vállalkozás magánszemély tagjának személyes közreműködése ellenértékeként kifizetett jövedelem,
* a gazdasági társaság vezető tisztségviselőjének tevékenységére tekintettel adott juttatás,
* a jogszabály alapján választott vagy kijelölt tisztségviselő tevékenysége (pl. igazgatótanácsi tag, felügyelőbizottsági tag) ellenértékeként kapott juttatás,
* nemzetközi szerződés hatálya alatt a nem önálló munkából, ennek hiányában az adott állam joga szerinti munkaviszonyból származó jövedelem,
* az országgyűlési képviselők, nemzetiségi szószólók, polgármesterek e tevékenységből származó jövedelme,
* az állami projektértékelői jogviszonyból származó jövedelem.
* az önálló tevékenységből származó jövedelmek közül
	+ a vállalkozói jövedelem szerinti adózást alkalmazó egyéni vállalkozó vállalkozói kivétjére, átalányadózás esetén az átalányban megállapított jövedelemére;
	+ a mezőgazdasági őstermelő e tevékenységéből származó jövedelmére;
	+ az európai parlamenti képviselő e tevékenységéből származó jövedelmére;
	+ a helyi önkormányzati képviselő e tevékenységéből származó jövedelmére;
	+ a választott könyvvizsgáló e tevékenységéből származó jövedelmére;
	+ a magánszemély által nem egyéni vállalkozóként kötött, díjazás ellenében történő munkavégzésre irányuló más szerződés alapján folytatott tevékenységéből (például megbízásból) származó jövedelmére.

A kedvezményre való **jogosultság** annak a hónapnak az első napján **nyílik meg**, amelyben Ön **négy vagy több gyermeket nevelő anyának minősül**.

A kedvezményre való **jogosultság megszűnik** annak a hónapnak az utolsó napján, amelyben Ön utoljára minősül négy vagy több gyermeket nevelő anyának legalább egy napig.

Például, egy házaspár négy gyermeket nevel, akik 3-6-9-12 évesek. A szülők júniusban elválnak és a két idősebb gyermek az édesapával marad. Ebben az esetben az anya utoljára június hónapban minősül négy vagy több gyermeket nevelő anyának, így az adóelőleg kitöltése során július hónapot kell megjelölnie a jogosultság megszűnésének hónapjaként.

A négy vagy több gyermeket nevelő anyák kedvezményét minden más kedvezményt megelőzően érvényesíti a munkáltató, kifizető. Ez azt jelenti, hogy az anya az említett jövedelmeire tekintettel nem tudja az első házasok kedvezményét és a családi kedvezményt érvényesíteni, azonban nincs akadálya annak, hogy a bérjövedelmével kapcsolatban családi járulékkedvezményt érvényesítsen. Annak érdekében, hogy az érintett édesanya a családi járulékkedvezményt is igénybe tudja venni, ahhoz a családi kedvezmény igénybevételére vonatkozó adóelőleg nyilatkozatot is ki kell töltenie és oda kell adnia a munkáltatójának.

Hasonlóan kell eljárnia az édesanyának akkor is, ha van olyan összevont adóalapba tartozó jövedelme, amelyre vonatkozóan a négygyermekes anyák kedvezményét nem tudja érvényesíteni, de a családi kedvezményt vagy családi járulékkedvezményt igen.

**Az adóelőleg-nyilatkozat**

**Az I. Blokkhoz:** Ön ebben a blokkban nyilatkozik munkáltatójának arról, hogy érvényesíteni kívánja a négy vagy több gyermeket nevelő anyák kedvezményét.

**Az 1. pontban** kell feltüntetni a kedvezmény igénybevételére jogosító gyermekek nevét és adóazonosító jelét. Fontos: **a munkáltató, kifizető csak abban az esetben tudja a kedvezményt figyelembe venni, ha legalább 4 gyermek adatait feltünteti**!

Ha a gyermeknek nincs adóazonosító jele, akkor adja meg születési helyét, idejét és az anyja nevét (ez utóbbit még abban az esetben is, ha az megegyezik nyilatkozatot tevő magánszemély nevével).

**A 2. pontban** nyilatkozik arról, hogy Ön jogosult a négy vagy több gyermeket nevelő anyák kedvezményére és igénybe kívánja azt venni.

**A 3. pontot a**bban az esetben töltse ki, ha a továbbiakban **nem kívánja** a négy vagy több gyermeket nevelő anyák kedvezményét **igénybe venni.** Ekkor a módosított nyilatkozat kódkockát jelölje X-szel és tüntesse fel azt a hónapot, amelyben már nem kívánja igénybe venni. Ha ezt a pontot kitölti, akkor az 1.-2. pontokat Önnek nem kell kitöltenie.